Diari Oficial de la Generalitat Valenciana


Sumari del DOGV 7088, del 13-08-2013 (2013/8116)

RESOLUCIÓ de 29 de juliol de 2013, de la Conselleria d'Educació, Cultura i Esport, per la qual s'adjudiquen les ajudes econòmiques de la Generalitat per a les activitats de promoció de l'ús del valencià en les festes de les Fogueres en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7088

Data del DOGV
:   13-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8116


Data del document
:   29-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de juliol de 2013, de la Conselleria d'Educació, Cultura i Esport, per la qual s'adjudiquen les ajudes econòmiques de la Generalitat per a les activitats de promoció de l'ús del valencià en les festes de les Fogueres en l'àmbit de la Comunitat Valenciana. [2013/8116]  
Per l'Orde 5/2013, de 14 de gener, de la Conselleria d'Educació, Cultura i Esport (DOCV 6944, 16.01.2013), es van convocar les ajudes econòmiques de la Generalitat per a activitats de promoció de l'ús del valencià en les festes de les Fogueres en l'àmbit de la Comunitat Valenciana.  
Segons el que establixen les bases i l'orde de convocatòria, la Comissió Tècnica s'ha reunit, el dia 13 de juny de 2013, per a valorar els llibrets presentats per les comissions festeres de les fogueres i ha emés l'informe corresponent.  
Vista la proposta presentada per l'òrgan instructor, i per delegació de la consellera d'Educació, Cultura i Esport, efectuada en la disposició addicional tercera de l'orde de convocatòria, resolc:  
  
Primer  
Concedir les ajudes econòmiques de la Generalitat de 2013 per a activitats de promoció de l'ús del valencià en les festes de les Fogueres, a les comissions de la localitat d'Alacant que figuren en l'annex.  
  
  
Segon   
Declarar deserts els premis 24 a 29, ja que només 23 participants complien els requisits de la convocatòria.  
  
Tercer  
L'import de cada una de les ajudes econòmiques, per una quantitat total de 16.550 euros (setze mil cinc-cents cinquanta euros), anirà a càrrec de la línia T3166000, «Promoció del valencià en l'àmbit festiu», de l'aplicació pressupostària 96.47.55.741.06.2 del pressupost de la Generalitat per a l'exercici 2013.  
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 6 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Cultura i Esport, en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana.  
  
València, 29 de juliol de 2013.- La directora general d'Innovació, Ordenació i Política Lingüística: Beatriz Gascó Enríquez  
  
  
  
ANNEX  
  
  
PREMI ENTITAT QUANTITAT   
1r FOGUERA GRAN VIA-LA CERAMICA 2.000 €  
2n FOGUERA SENECA AUTOBUSOS DE ALICANTE 1.500 €  
3r BARRACA SOM FILLS DEL POBLE 1.000 €  
4t ASOC FOGUERA SANT BLAI-LA TORRETA 900 €  
5t BARRACA I NO VOLIEM 800 €  
6t FOGUERA ANGELES-FELIPE BERGE DE ALICANTE 700 €  
7m ASOC FOGUERA PLA DEL BON REPOS DE ALICANTE 600 €  
8u FOGUERA SAN FERNANDO DE ALICANTE 600 €  
9é HOGUERA AVD. LORING ESTACION 600 €  
10é HOGUERA RAMBLA MENDEZ NUÑEZ DE ALICANTE 600 €  
11é COMISION DE LA FOGUERA PORT D'ALACANT 600 €  
12é FOGUERA BENALUA DE ALICANTE 600 €  
13é HOGUERA BAVER-ELS ANTIGONS 600 €  
14é ASOC HOGUERA DON BOSCO 600 €  
15é FOGUERA PASSEIG DE GOMIZ 600 €  
16é FOGUERA PUENTE VILLAVIEJA DE ALICANTE 550 €  
17é FOGUERA SANTA ISABEL DE ALICANTE 550 €  
18é FOGUERA NOU BABEL 550 €  
19é FOGUERA PLA METAL DE ALICANTE 550 €  
20é FOGUERA PLAZA DE SANTA MARIA DE ALICANTE 550 €  
21é HOGUERA OSCAR ESPLA DE ALICANTE 500 €  
22é ASOCIACION FOGUERA BOLA DE ORO 500 €  
23é FOGUERA POLIGONO SAN BLAS DE ALICANTE 500 €